א. מובא בשמו של  הנציב מוולוזין  על סוף פרשת בשלח "אבל מתחילה יש לבאר גוף המאמר כי מחה אמחה את זכר עמלק אם הכוונה למלכות עמלק על מה קבעו חז"ל מצות זכירה זו לדורות אחר שכבר נמחית מלכות הרשעה זו מהעולם ואם אפילו יש איזה אנשים מזרע אומה זו בעולם מה זה העניין ואם הכוונה שיהא נשכח שמו וזכרו זה א"א כלל שהרי התורה נצחית והיא מזכירתו

אלא ע"כ הכוונה תעודת עמלק בעולם... והבטיח הקב"ה כי תגיע שעה שימחה זכר עמלק היינו תכלית תעודתו שתהיה הליכות הטבע חפשי בלי השגחה לפי מעשים זה הרצון יהי נשכח מאוה"ע והיה ה' למלך על כל הארץ וזהו לימות המשיח שיגיע במהרה בימינו"

ב.מובא בשמו של הרב משה סולוביציק במאמר  "קול דודי דופק" (איש האמונה עמודים 101-102 וע.ש באורך בהערה 23) שבמצוות מחיית עמלק ישנם 2 גדרים גדר אחד ע"פ הנאמר בפרשת כי תצא שהוא על גזע עמלק וגדר נוסף בהתכוננות מלחמתית של הצבור נגד עמלק כעם כמבואר בפרשת בשלח "מלחמה לה' בעמלק מדור דור"  וגדר זה  הוא ביחס לכל אומה שמתנכלת לכלות את כנס"י  היא הופכת לעמלק ע"פ ההלכה

וניסה לבסס שם את דבריו גם על כך שהרמב"ם השמיט במצוות מחיית עמלק את המילים "וכבר אבד זכרם" על אף שביחס לשבעה עמי כנען עושים מילים אלו על סמך דיברי חז"ל שבא סנחריב ובילבל את האומות

ג. בכיתבי הרב ד"ר יוסף הלוי זלינגר (מאמר "לא תשכח" עמוד רצ"ז)
"...אבל המנהג לקרא פרשת זכור ברבים לזכר את מחית עמלק מתחת השמים הנהג לכתחילה אחרי אשר כבר אבד השבט הקטן והבזוי אשר הציקו לישראל מימי משה עד ימי דוד. ואנשי כנסה"ג אשר תקנו וסדרו את כל עבודת בית הכנסת ידעו היטב כי לא היה עוד שום שאר וזכר לעמלק בזמנם. האם קלעו את חיציהם בלא מטרה? האם ליצור דמיוננו אנחנו שולחים את קללותינו ושופכים את חמתינו בקראינו בכל לשון של נקמה ושנאה "ימח שמו וזכרו"?
 אמנם לא! עמלק אשר אנחנו מקללים ומחרפים אותו, איננו זכר מארע ישן נושן וקשה למצוא איש מישראל אשר לא ראהו עוד עין בעין ואשר לא הרגיש עוד מהלומות ידיו הגסות...המן לא היה איפוא נכד אגג מזרעו כי אם נכדו ברוח עמלקים כאלה היו בכל הדורות וגם בימינו אלה... עמלק איננו איש או שבט או עם כי אם שטה  וכ'

ד.וכן הרב הנזיר "וי"ל ז' עממים לאו דווקא לתולדותיהם הגזעיות...וכן עמלק כמותו, צר ואויב ישראל מובהק (מתוך מגילת מלחמה ושלום" עמוד י"ט  ובדומה בעמוד כ"ב  וכן בחוברת "אור הנצח עמוד ל"ט  ועמוד מ"א)

ה. הרב י גרשוני התורה והמדינה ט-י עמוד ע"ז  "וכתב הגר"ח שאין זה כן דעמלק אין זה רק על עם עמלקים אלא התורה מדברת על כל עם האוחז בשיטה של עמלק, דכל עם הצורר לישראל ורוצה להשמיד את עם ישראל  הוא עמלק ועליהם חל המצווה של התורה של מחיית עמלק וזה נמצא תמיד מבין האומות

ובתשובותיו של הרב גרשוני מובא "בנוגע מה שאתה שואל אם יש מצוה להשמיד גם טפם ורכושם בבחינת לא תחיה כל נשמה ואם יש עלינו מצוה להכריז מלחמה עליהם כדי לקיים מצוות מחיית עמלק

יש לחשוב מתי יש חיוב עלינו לצאת נגדם בפועל ולהשמידם, אם עושים פעולות נגדינו או שרק אם הם אויבינו ברעיון , בודאי על המחבלים שעושים פעולות נגדינו בפועל וגם על החלק שעוזר אותם אין ספק שהם בבחינת עמלק, ובנוגע לזרעם ורכושם, אי אפשר לקבוע זה באופן פשוט שדין עמלק חל רק על השיטה ולא על עצם הגזע וכל זמן שלא נתברר שגם זרעם באותה השיטה אין סברא שמצות מחיית עמלק חל על זרעם גם כן בכל זאת יש לעיין בזה הרבה..."

ו.מתוך מאמרו של הרב ראובן כך זצ"ל אב"ד בפ"ת  מתוך ספרו "דבר בעיתו" עמודים ש"א-ש"ד שם המאמר "שילומי כפרה ממלכות עמלק" המאמר עוסק בקבלת כספי השילומים מגרמניה

"אלמלי בא היום מלך המשיח כי אז היתה ניצבת במלוא העצמה מצוות היסוד של מחיית זכר עמלק שכן יהדות ועמלקות הם שני יסודות מנוגדים שאינם רשאים ואינם יכולים לדור בכפיפה אחת בעולם הצדק של הקב"ה. אין כל ספק בדבר שהעם הגרמני היה הוה ויהיה התגלמות  בדמות ובצלם של העמלק ההיסטורי. הנאצים הגרמניים שיכללו וביצרו את צפע העמלק יותר משעשה זאת עמלק המקורי. הרצח המתוכנן של ששה מיליונים אחים ואחיות הוא שיא הרשעה והשטניות ועל מעשה השמדה אלו מצווה העם לקיים בכל נפשו את דין ומצוות הנקמה של מחה תמחה

אמנם ממשלת ישראל אינה בעלת עצמה ואפשרות לקיים את דין מחיית עמלק - גרמניה בכל החובה המוסרית והמצפונית אבל מהעדר כח לבצע את משימת הנקמה והמחיה עד כדי ניהול משא ומתן עם המרצחים עוד רב המרחק והגיון הדעת נקמה ומחייה מוסבים לא רק לגבי גוף האויב אלא גם לגבי סחורותיו ותוצרתן...כי הנקמה והמחייה מיועדים לעקור מקיום העולם וזיכרון העולם כל עקבות זיכרון העלולים להשאיר את שם עמלק ע"י השור והשה - הסחורה והמכונות - של עמלק לא יקויים צו הנקמה והמחייה. יש להחרים את עמלק בכל , בגופו ומה גם בתוצאות רכוש וממון...עמלק הדור הזה עם המרצחים אשר יסוד משטרו היה מכוון לעקור את שם ועם ישראל עם העמלקים שרצחו והשמידו ששה מיליונים אחים ואחיות צדיקים וקדושים עם שטנים זה שהרג תוך אכזריות מתוכננת למעלה ממיליון ילדים ותינוקות שלא טעמו טעם חטא. אין ספק כי עם אומה זו אסור לנו להגעיל את ידינו ולהושיט להם יד מתסייע להחזיר להם את שלומם על כנו

נגד עם מרצחים זה אנו מצווים ועומדים בכל חומרת הדין ותוקף המוסר והמצפון לקיים את הנקמה בעמלק והמחייה בו. אסור ליהודים לקבל ולקחת סחורות תוצרתו..."
ז. ולאמיתתה של תורה   הצרף בסוף את תשובתו של הרב רבינוביץ ראש ישיבת מעלה אדומים בשו"ת מלומדי מלחמה עמודים 22-25

מפאת האריכות הביא רק את תמצית דבריו מי שיש לו קישור אשמח

 הוא נשאל שם איך להתייחס לדברים שהזכרנו בשם הרב משה סולביצי'ק האם הם הלכה למעשה

הוא מביא שם את הרמב"ם שברור שהמצווה היא רק כנגד שבט עמלק מתוך משפחות עשיו ומתמודד עם הראיה לכאורה שהביאו מדברי הרמב"ם שהשמיט את המילים "וכבר אבד זכרם" ביחס לעמלק

לקראת סוף התשובה הוא כותב "אולם מה שהובא בשם ר' משה סולוביציק ז"ל שאין זה אלא דרוש והוא אמר את הדברים כנגד הנאצים ימ"ש שהם מעשי עמלק וגרוע ממנו בהרבה, ואין ספק שמחובתנו לא לשכוח את שעוללו לנו בנו עוולה, ולא נסלח לפושעים בשום אופן ונענישם אם אפשר, כמו שנעשה לאותו רשע אייכמן שחיק טמיא, כן יאבדו כל אויבך ה' 

וכבר הורונו חז"ל שיש מקום לדרשן לומר דברים שאינם מדויקים על פי ההלכה כדאיתא ביומא כג שעמד ר' צדוק על מעלות האולם ואמר וכ'

הנה מקום אתי להזכיר מה שאמר לי ידידי הרה"ג ר' יצחק שילת שליט"א ששמע מפי הרציה קוק זצ"ל  שדעתו לא הייתה נוחה ממה שכתב הגרי"ד סולוביצ'יק זצ"ל בשם אביו ר' משה זצ"ל בענין זה, ואמר שאינו אלא דרוש, ויש להימנע מלומר דברים כאלה

אמנם נאמרו דברים כאלה על דרך הדרוש גם בדורות עברו – לעולם היתה הכוונה לעודד את המעונים והנרדפים מבני עמנו לסמוך על הבטחתו יתברך שבוא יבוא היום והוא יכרית את עמלק ויניח לנו מכל אויבינו מסביב אבל לא כדורות ההם הדור שלנו. כי הם ידעו להבחין בין דברי הלכה שהם כפשוטם לבין דברי דרוש והגות שהם על דרך משל ומליצה ואין לערבב התחומין..."
